om den holdning, der skal indtages på Den Europæiske Unions vegne i det Partnerskabsråd, der er nedsat ved handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side, til Partnerskabsrådets afgørelse om udarbejdelse af en liste over personer, der har vilje og evne til at fungere som medlemmer af en voldgiftsret i henhold til aftalen

I henhold til handels- og samarbejdsaftalens artikel 752, stk. 1, skal Partnerskabsrådet senest 180 dage efter datoen for handels- og samarbejdsaftalens ikrafttræden udarbejde en liste over mindst 15 personer med ekspertise inden for særlige områder omfattet af denne aftale eller supplerende aftaler hertil, der har vilje og evne til at fungere som medlemmer af en voldgiftsret. Listen skal være inddelt i tre dellister:

Partnerskabsrådet, der er nedsat ved handels- og samarbejdsaftalens artikel 7, stk. 1, består af repræsentanter for Unionen og Det Forenede Kongerige. Formandskabet varetages af Unionen og Det Forenede Kongerige i fællesskab. I bilag 1 til handels- og samarbejdsaftalen fastsættes Partnerskabsrådets forretningsorden. Partnerskabsrådets opgaver er fastlagt i handels- og samarbejdsaftalens artikel 7 og består hovedsagelig i at:

Kommissionen foreslår, at Rådet fastlægger den holdning, der skal indtages på Unionens vegne i det Partnerskabsråd, der er nedsat ved handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side ("handels- og samarbejdsaftalen"), til Partnerskabsrådets afgørelse om udarbejdelse af en liste over personer, der har vilje og evne til at fungere som medlemmer af en voldgiftsret i henhold til aftalen.

Formålet med og indholdet af den påtænkte retsakt er at fastlægge Unionens holdning til listen over personer, der har vilje og evne til at fungere som medlemmer af voldgiftsretter i henhold til handels- og samarbejdsaftalen.

sammenholdt med artikel 218, stk. 9, i TEUF, der fastsætter, at Rådet skal vedtage afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".

Retsgrundlaget i traktaten om Den Europæiske Unions funktionsmåde er de bestemmelser, der regulerer de områder, hvor der kan opstå behov for at anvende tvistbilæggelsesproceduren, nemlig

Unionens holdning bør derfor være at støtte Partnerskabsrådets vedtagelse af en afgørelse i henhold til handels- og samarbejdsaftalens artikel 752, stk. 1, om udarbejdelse af en liste over personer, der har vilje og evne til at fungere som voldgiftsmænd i henhold til aftalen i overensstemmelse med det udkast til afgørelse, der er knyttet til dette forslag.

Den påtænkte afgørelse får bindende virkning for parterne i henhold til handels- og samarbejdsaftalens artikel 10, stk. 1. I overensstemmelse med regel 9, stk. 3, i bilag 1 til handels- og samarbejdsaftalen skal afgørelser, der vedtages af Partnerskabsrådet, indeholde datoen for deres ikrafttræden.

Formålet med den påtænkte afgørelse er at udarbejde listen over personer, der har vilje og evne til at fungere som medlemmer af voldgiftsretter i henhold til handels- og samarbejdsaftalen.

5.Offentliggørelse af den påtænkte retsakt

Da formålet med Partnerskabsrådets afgørelse er at udarbejde en liste over personer, der har vilje og evne til at fungere som medlemmer af voldgiftsretter i henhold til handels- og samarbejdsaftalen, bør Partnerskabsrådets afgørelse offentliggøres i Den Europæiske Unions Tidende efter vedtagelsen.

2022/0366 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne i det Partnerskabsråd, der er nedsat ved handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side, til Partnerskabsrådets afgørelse om udarbejdelse af en liste over personer, der har vilje og evne til at fungere som medlemmer af en voldgiftsret i henhold til aftalen



RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 2, artikel 91, stk. 1, artikel 100, stk. 2, artikel 173, stk. 3, artikel 182, stk. 5, artikel 188, artikel 189, stk. 2, og artikel 207, stk. 2, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

(1)Handels- og samarbejdsaftalen mellem Den Europæiske Union og Det Europæiske Atomenergifællesskab på den ene side og Det Forenede Kongerige Storbritannien og Nordirland på den anden side ("handels- og samarbejdsaftalen") blev indgået ved Rådets afgørelse (EU) 2021/689 og trådte i kraft den 1. maj 2021.

(2)I henhold til handels- og samarbejdsaftalens artikel 752, stk. 1, skal Partnerskabsrådet udarbejde en liste over personer, der har vilje og evne til at fungere som medlemmer af en voldgiftsret. Listen skal være inddelt i tre dellister: a) en delliste over personer udarbejdet efter forslag fra Unionen b) en delliste over personer udarbejdet efter forslag fra Det Forenede Kongerige og c) en delliste over personer, der ikke er statsborgere i nogen af parterne, og som skal varetage formandshvervet i voldgiftsretten.

(3)Hver delliste skal omfatte mindst fem personer.

(4)I henhold til handels- og samarbejdsaftalens artikel 741, stk. 2, skal alle voldgiftsmænd være personer, hvis uafhængighed er uomtvistelig, som i deres hjemland opfylder betingelserne for at indtage de højeste dommerembeder, eller som er jurister, hvis faglige kvalifikationer er almindeligt anerkendt. De skal dokumentere, at de har erfaring på det retlige område og med international handel, herunder særlige spørgsmål, der er omfattet af afsnit I-VII, afsnit VIII, kapitel 4, afsnit IX-XII i anden del, sektion et, eller anden del, sektion seks, eller på det retlige område og ethvert andet område, der er omfattet af handels- og samarbejdsaftalen eller eventuelle supplerende aftaler, samt for formænd ligeledes erfaring med tvistbilæggelsesprocedurer.

(5)I henhold til handels- og samarbejdsaftalens artikel 752, stk. 3, må listen ikke omfatte personer, der er medlemmer af eller tjenestemænd eller øvrige ansatte i Unionens institutioner, en medlemsstats regering eller Det Forenede Kongeriges regering.

(6)På grundlag af forslagene fra Unionen og Det Forenede Kongerige skal Partnerskabsrådet nå til enighed om en delliste med otte personer til stillingen som formand for voldgiftsretten og om to dellister med seks personer til stillingen som medlemmer af voldgiftsretten.

(7)Fastlæggelsen af den holdning, der skal indtages på Det Europæiske Atomenergifællesskabs vegne i Partnerskabsrådet for så vidt angår spørgsmål henhørende under traktaten om oprettelse af Det Europæiske Atomenergifællesskab, er underlagt en særskilt procedure.

(8)Den holdning, der skal indtages på Unionens vegne i Partnerskabsrådet, bør fastlægges —

VEDTAGET DENNE AFGØRELSE: